Diari Oficial de la Generalitat Valenciana


Sumari del DOGV 8220, del 25-01-2018 (2017/11552)

Notificació de la sentència dictada en el procediment ordinari número 981/2016.
-------------------------------------------------------------------------------

### Dades del document

Número de DOGV
:   8220

Data del DOGV
:   25-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11580


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el procediment ordinari número 981/2016. [2017/11825]  
De: Caixabank, SA.  
Procuradora: Elena Gil Bayo.  
Contra: Ramón Sanjerónimo Carbo i Francisca Domingo Tejero.  
Procurador/a: -  
  
En aquest procediment de judici ordinari 981/2016 seguit a instàncies de Caixabank, SA, contra Ramón Sanjerónimo Carbo i Francisca Domingo Tejero, s'ha dictat la Sentència de data 27 de novembre de 2017, que té l'encapçalament i dispositiva, literalment, com segueix:  
  
«Sentència número 246/2017  
Torrent, 27 de novembre de 2017  
M.ª José Zapater Espí, jutgessa substituta del Jutjat de Primera Instància número 6 de Torrent, he vist aquestes actuacions de judici ordinari 981/2016 seguides davant d'aquest jutjat a instàncies de Caixabank, SA, representat per la procuradora senyora Gil Bayo i assistit pel lletrat José Morata Aldea, contra Francisca Domingo Tejero i Ramón Sanjerónimo Carbo, declarats en rebel·lia, sobre la reclamació d'una quantitat.  
  
Dispositiva  
Estime íntegrament la demanda interposada per la procuradora senyora Gil Bayo contra Francisca Domingo Tejero i Ramón Sanjerónimo Carbo, declarat en rebel·lia, i declare la resolució contractual i el venciment anticipat de l'obligació total de pagament del contracte de préstec convingut per les parts per mitjà d'una escriptura autoritzada el 27 de juliol 2006 pel notari de València Juan Bover Belenguer, amb el número de protocol 4139, i condemne els demandats a pagar, conjuntament i solidàriament, a l'actora la quantitat de 277.195,25 euros, quantitat que produirà l'interés moratori des de la interpel·lació judicial al tipus remuneratori pactat i fins a la data d'aquesta sentència, i a partir d'aquesta, els interessos establits en l'article 576 de la Llei d'enjudiciament civil, fins a fer-ne el pagament complet, i ordene que en l'execució de la sentència i per al cobrament de la quantitat objecte de condemna, si no haguera sigut íntegrament satisfeta, que es procedisca a executar la garantia hipotecària constituïda sobre la finca següent:  
  
Urbana. Habitatge unifamiliar, siti al terme de Torrent, partida de la Serra Perenxisa, parcel·la 613 del pla particular de la Societat Zona Calicanto. Està composta per soterrani destinat a garatge i serveis, i damunt, a l'altura 2,30, la zona de dormitoris i lavabos, i queda entre ambdós, com a planta intermèdia a l'altura d'1,00 un altre cos destinat a saló menjador, cuina i terrasses. La superfície total construïda en habitatge és de cent noranta-un metres noranta-dos decímetres quadrats, en garatge, de quaranta metres trenta-dos decímetres quadrats, i la superfície de terrasses, de setanta-set metres amb quinze decímetres quadrats; la superfície útil és de cent cinquanta-huit metres huitanta-tres decímetres quadrats. Ocupa una superfície construïda total de tres-cents dènou metres trenta-nou decímetres quadrats, i està tot això, al seu torn, rodejat per totes les direccions per una zona de terreny que ocupa, al seu torn, huit-cents huitanta-dos metres, seixanta-un decímetres quadrats, segons títols. Límits: nord, Rafael Ortí Olmos, parcel·la 624; sud, via de la urbanització; est, Ramón Montesinos, parcel·la 614, i oest, Elena Huerta Mas, parcel·la 162.  
  
Inscripció: pendent d'inscripció. Per via de referència s'esmenta la del títol anterior, que està inscrita en el Registre de la Propietat número 1 de Torrent, en el tom 2371, llibre 732, foli 96, finca 51979, inscripció 6a, i es procedeix a la venda en pública subhasta d'aquesta, tenint en compte que als efectes de la subhasta el valor de la finca serà el pactat en l'escriptura, açò és, 477.506,82 euros. Tot això sense perjudici de la resta de mesures executives que pertoque adoptar a fi de satisfer la totalitat de la quantitat deguda a l'entitat actora.  
Tot això, fent condemna expressa a costes a la part demandada.  
Notifiqueu aquesta resolució a les parts i feu-los saber que s'hi pot interposar un recurs d'apel·lació davant de l'Audiència Provincial de València, que cal presentar en el termini de 20 dies des de la notificació d'aquesta resolució.  
Aquesta és la meua sentència, que pronuncie mane i firme.»  
  
I atés que els demandats, Ramón Sanjerónimo Carbo i Francisca Domingo Tejero, estan en parador desconegut, expedisc aquest edicte perquè els valga de notificació de forma deguda.  
  
Torrent, 12 de desembre de 2017.- La lletrada de l'Administració de justícia. Pilar Irles Martínez.